-----------------------------------------------------------------------
  3.ลักษณะการประกอบธุรกิจ

  -----------------------------------------------------------------------

ความเป็นมา

บริษัท ไดนาสตี้ เซรามิค จำกัด(มหาชน) เดิมชื่อบริษัท โรแยลฟลอร์ไทล์จำกัด
ประกอบธุรกิจหลักเป็นผู้ผลิตและจำหน่ายกระเบื้องเซรามิคภายใต้เครื่องหมายการค้า ไดนาสตี้
ไทล์ท้อป โทมาฮ็อค จากัวร์ นาวาร์ เริ่มก่อตั้งเมื่อวันที่ 1 สิงหาคม
2532และเข้าเป็นหลักทรัพย์จดทะเบียนในตลาดหลักทรัพย์ แห่งประเทศไทย เมื่อวันที่ 3 มกราคม
2535 และได้จดทะเบียนเป็นบริษัทมหาชน เมื่อวันที่ 9 มีนาคม 2537 และเพิ่มทุนจดทะเบียนเป็น
280 ล้านบาทเรียกเก็บเต็มมูลค่าหุ้นละ 10 บาทจำนวน 272 ล้านบาทแล้วเมื่อเดือนมกราคม 2538

ปลายปี 2540 กลุ่มผู้ถือหุ้นและกรรมการของ บริษัทไทล์ ท้อป อินดัสตรี้ จำกัด(มหาชน)
ซึ่งเป็นบริษัทผู้ผลิตกระเบื้องเซรามิคชนิดเดียวกันและมีโรงงานใกล้เคียงกัน
ได้ประมูลซื้อหุ้นสามัญของบริษัทฯ จำนวน 14.9 ล้านหุ้น หรือคิดเป็น ร้อยละ54.82
ของทุนที่ชำระแล้ว จากผู้ถือหุ้นรายใหญ่ซึ่งเป็นบริษัทเงินทุนแห่งหนึ่ง
และได้ปรับปรุงเครื่องจักรให้มีประสิทธิภาพ และพัฒนารูปแบบผลิตภัณฑ์ให้มีคุณภาพดีมีสีสรรสวยงาม
รวมทั้งปรับเปลี่ยนนโยบายด้านการตลาดโดยเน้นการกระจายสินค้าสู่ผู้บริโภคให้มากขึ้น

ปลายปี 2543 บริษัทได้จดทะเบียนเพิ่มทุนเป็น 408 ล้านบาท โดยแบ่งเป็น 40.8
ล้านหุ้นมูลค่าหุ้นละ 10 บาท
เพื่อนำเงินทุนเพิ่มทุนไปลงทุนขยายกำลังการผลิตโดยการซื้อหุ้นสามัญของ บริษัท ไทล์ ท้อป อินดัสตรี้
จำกัด(มหาชน)จากผู้ถือหุ้นเดิมทั้งหมด ทำให้บริษัทฯ มีโรงงานของ บริษัทไทล์ ท้อปอินดัสตรี้
จำกัด(มหาชน) เพิ่มขึ้นอีก 1 แห่ง โดยปัจจุบันบริษัทฯ เป็นผู้ถือหุ้นรายใหญ่ของบริษัท ไทล์ ท้อป
อินดัสตรี้ จำกัด(มหาชน) ในสัดส่วนร้อยละ 96.83 และ ได้ แตกมูลค่าหุ้นเหลือหุ้นละ 1 บาท
จำนวน 408 ล้านหุ้น ถือหุ้นโดยคนไทยร้อยละ 83.64 และโดยชาวต่างประเทศร้อยละ 16.36
(ปิดสมุด ณวันที่ 28 ธันวาคม 2555 )

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิคและรับซื้อสินค้าทั้งหมดที่ผลิตจากบริษัท
ไทล์ ท้อปอินดัสตรี้ จำกัด(มหาชน) ในราคาขายส่งมาจัดจำหน่าย รวมทั้งสั่งซื้อ กาวยาแนว
กาวซิเมนต์ และบัวกาบกล้วย มาจัดจำหน่ายผ่านบริษัทย่อย 3 บริษัท คือบริษัท พิค แอนด์ เปย์
จำกัด บริษัท เมืองทอง เซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 96% เมื่อปลายปี 2548
เพื่อทำตลาดขายปลีกเองในรูปตลาดนัดกระเบื้องฯ ทำให้บริษัทใกล้ชิดกับลูกค้ามากขึ้น
รู้ความต้องการและแนวทางการเลือกซื้อกระเบื้องของลูกค้า
และได้นำข้อมูลมาปรับปรุงสินค้าและการบริการ ทำให้สามารถขายสินค้าได้มากขึ้น ณ.สิ้นปี 2555
บริษัทมีคลังสาขาทั่วประเทศรวมประมาณ 192
แห่งนอกจากนั้นยังจำหน่ายให้ผู้แทนจำหน่ายในประเทศอีกประมาณ 179 ราย
และส่งไปขายยังต่างประเทศ เช่น ฟิลิปปินส์ มาเลเซีย แอฟริกาใต้ บรูไน มัลดิฟอินโดจีน ศรีลังกา
พม่า ออสเตรเลีย นิวซีแลนด์ เกาหลี ญี่ปุ่น แคนาดา ฟิจิ ลาว กัมพูชา ฯลฯ

ทั้งนี้กระเบื้องที่บริษัทและบริษัทย่อยผลิตประกอบด้วย

-   กระเบื้องเซรามิคปูพื้นและบุผนัง ภายใต้เครื่องหมายการค้า“ไดนาสตี้” (Dynasty)

-   กระเบื้องเซรามิคปูพื้นและบุผนัง ภายใต้เครื่องหมายการค้า“ไทล์ ท้อป” (Tiletop)

-   กระเบื้องเซรามิคปูพื้นและบุผนังภายใต้เครื่องหมายการค้า“โทมาฮอก” (Tomahawk)

-   กระเบื้องเซรามิคปูพื้นและบุผนัง ภายใต้เครื่องหมายการค้า“จากัวร์ ” (Jaguar)

-   กระเบื้องเซรามิคปูพื้นและบุผนัง ภายใต้เครื่องหมายการค้า“แอนนา” (Anna)

-   กระเบื้องเซรามิคปูพื้นและบุผนัง ภายใต้เครื่องหมายการค้า“แวลู่” (Value)

-   กระเบื้องเซรามิคปูพื้นและบุผนัง ภายใต้เครื่องหมายการค้า“มัสแตง”
    (Mustang)ลักษณะการประกอบธุรกิจ

3.1 การเปลี่ยนแปลงที่สำคัญในรอบปี 2555

เศรษฐกิจโดยรวมของประเทศไทยปี 2555
นั้นมีการเปลี่ยนแปลงค่อนข้างมากในด้านของการแข่งขันเนื่องจากต้นทุนที่ปรับตัวสูงขึ้นของวัตถุดิบและค่าแรง
การแข่งขันในอดีตส่วนใหญ่แล้วจะเป็นการแข่งขันที่ใช้ราคาเป็นหลักในการขับเคลื่อนยอดขายและส่วนแบ่งทางการตลาด
แต่ในปัจจุบันแล้วบริษัทฯผู้ผลิตและผู้ค้าปลีกต้องพัฒนาหากลยุทธ์ทางการตลาดในเชิงรุกด้านอื่นๆนอกจากราคาเพื่อให้ผลประกอบการที่ดีขึ้น
จึงทำให้เกิดรูปแบบการทำธุรกิจแบบต่างๆที่แปลกใหม่ออกไป การสร้างจุดขายที่มีความเป็นเอกลักษณ์
มีความโดดเด่นต่างจากผู้อื่นเท่านั้นที่จะทำให้ธุรกิจเจริญก้าวหน้าขึ้นได้เพื่อเป็นการปรับตัวให้เข้ากับภาวะเศรษฐกิจในยุคใหม่นี้
ทางบริษัทฯได้ระดมความคิด และเตรียมพร้อมที่จะสร้างสรรค์สิ่งใหม่ๆให้เกิดขึ้น
โดยยึดหลักการปรับปรุงทีละเล็กทีละน้อย หรือที่เรียกเป็นภาษาญี่ปุ่นว่า Kaizen
แต่สามารถทำได้ต่อเนื่องและไม่ต้องใช้งบประมาณการลงทุนมาก
สามารถตรวจสอบและเห็นผลได้ชัดเจน ปี 2555 นี้
จึงถือได้ว่าเป็นการเตรียมความพร้อมของบริษัทฯสู่การเปลี่ยนแปลง ซึ่งแบ่งเป็นส่วนหลักๆดังนี้

ส่วนของโรงงาน

-   การขยายกำลังการผลิต กว่า 15 ปีที่ผานมา
    การขยายกำลังการผลิตของทางบริษัทฯนั้นทำโดยการเพิ่มจำนวนเตาเผาเข้าไปในระบบ
    โดยแต่ละเตาเผาใช้งบประมาณกว่า 140-280 ล้านบาท ซึ่ง 1
    เตาเผานั้นสามารถให้กำลังการผลิตเพิ่มขึ้นประมาณ 240,000 ตารางเมตรต่อเดือน
    ในปีที่ผ่านมา บริษัทฯมีนโยบายเพิ่มกำลังการผลิตอีกร้อยละ 5 โดยใช้จำนวนเตาเผาที่เท่าเดิม
    คือ 20 เตาเผาสำหรับ 2 โรงงาน ทางบริษัทฯเรียกการพัฒนาระบบนี้ว่า Production
    Capacity Maximization
    หรือการใช้กำลังการผลิตของแต่ละเตาเผาให้เกิดประสิทธิภาพสูงสุด โดยในปี 2555 นี้
    ใช้งบประมาณลงทุนประมาณ 80 ล้านบาท แต่สามารถทำให้กำลังการผลิตเพิ่มขึ้นกว่าร้อยละ 5
    ตามเป้าหมายที่วางไว้

-   การเพิ่มความหลากหลายและมูลค่าให้กับสินค้า เพื่อที่จะตอบโจทย์ลูกค้าได้กว้างมากขึ้น
    ทางโรงงานได้วิจัยกระเบื้องขนาดใหม่ เช่น 8x12 นิ้ว ที่เริ่มจำหน่ายในช่วงเดือนกุมภาพันธ์
    กระเบื้องขัดขอบ และ กระเบื้อง High Definition
    และยังได้ศึกษาเพิ่มเติมเพื่อเตรียมการสำหรับการเพิ่มมูลค่าและความหลากหลายให้กับสินค้าในปี
    2556 อีกด้วย

-   การเพิ่มความเร็วในสายการผลิต
    ทางบริษัทฯได้ศึกษาวิจัยวิธีการผลิตที่มีความทันสมัยเพิ่มมากขึ้นโดยใช้หลักเกณฑ์ของการเปิดอัตโนมัติ
    (Automation), การปิดอัตโนมัติ (Auto-no-mation)และ การปรับเปลี่ยนอัตโนมัติ
    (Sequential) ทำให้ประสิทธิภาพของการผลิต
    และความเร็วในสายการผลิตสามารถปรับเปลี่ยนได้อย่างไร้ขอบเขต
    และสามารถรองรับแผนการผลิตลวดลายที่หลากหลายกว่า 3,000
    รายการให้เพียงพอต่อความต้องการของตลาด

-   การปรับปรุงประสิทธิภาพในกระบวนการผลิต ซึ่งทางบริษัทได้ทำมาอย่างต่อเนื่องทุกปี ในปี
    2555 ได้เน้นหนักในด้านของการตรวจสอบด้วยสายตา หรือ Visual Control เช่น
    มาตรวัดผลผลิตที่เป็นเกรด A, จอแสดงมูลค่าของต้นทุนแบ่งตามแผนก, การตั้งค่าต่ำสุด
    และสูงสุดของวัตถุดิบและ spare parts โดยวิธีการง่ายซึ่งไม่ต้องอาศัยคอมพิวเตอร์

-   การปรับปรุงวิธีการคำนวณแผนผลิต
    วิธีการคำนวณแผนการผลิตในปัจจุบันได้มีการปรับปรุงเพื่อให้เหมาะสมกับสถานการณ์ตลาดและกำลังการผลิตของบริษัทฯ
    เพิ่มการแบ่งชั้นกระเบื้องขายดีและไม่ดี, เพิ่มการคำนวณการเก็บสินค้าต่อวัน,
    เพิ่มการจัดลำดับความเหมาะสมในการผลิต และเพิ่มประสิทธิภาพในการผลิตอย่างต่อเนื่อง
    ทำให้สามารถรักษาระดับสินค้าคงคลังได้อย่างมีประสิทธิภาพ

-   การวิจัยส่วนผสมในการผลิต เป็นเรื่องสืบเนื่องมาจากปีก่อน
    ซึ่งในปีนี้จะเน้นไปที่การวิจัยส่วนผสมของกระเบื้องเพื่อลดต้นทุนด้านพลังงาน
    ซึ่งทางฝ่ายเทคนิคฯได้ค้นพบส่วนผสมที่สามารถลดอุณหภูมิภายในเตาเผา
    และลดปริมาณการใช้สารเคมีที่มีราคาแพงได้อีกด้วย
    ซึ่งตามแผนงานแล้วทางบริษัทฯได้ตั้งเป้าที่จะลดการใช้ก๊าซธรรมชาติลงร้อยละ 6
    ซึ่งในปีที่ผ่านมาได้บรรลุเป้าหมายไปกว่าครึ่งหนึ่งแล้ว

-   โครงการความคิดสร้างสรรค์
    ทางบริษัทฯยังคงรณรงค์ในโครงการความคิดสร้างสรรค์เพื่อให้พนักงานมีส่วนร่วมในการพัฒนาและปรับปรุงการดำเนินงาน
    และประหยัดค่าใช้จ่ายซึ่งแต่ละโครงการที่พนักงานเสนอมาแล้วประสบความสำเร็จนั้นทางบริษัทฯได้มีการประกาศเพื่อเป็นเกียรติคุณและมอบรางวัล

ส่วนของสำนักงานใหญ่

-   การปรับปรุงประสิทธิภาพระบบคอมพิวเตอร์
    ทางบริษัทฯได้จัดสรรงบลงทุนส่วนหนึ่งเพื่อเพิ่มประสิทธิภาพของระบบคอมพิวเตอร์เพื่อรองรับสาขา,
    ยอดขาย, จำนวนสินค้า, ฯลฯ ที่เติบโตเพิ่มขึ้น
    ได้มีการวิเคราะห์ถึงการเติบโตในอนาคตและจัดสรรทรัพยากรที่มีเพื่อให้เกิดประสิทธิภาพสูงสุด
    โดยยังคงยึดในหลักการ Information Centralized

-   การปรับปรุงระบบสื่อสาร เพื่อให้การติดต่องานภายในเป็นไปได้รวดเร็วยิ่งขึ้น
    ทางบริษัทฯได้สรรหาวิธีติดต่อภายในโดยใช้เทคโนโลยีสมัยใหม่เข้ามาผลักดันมากขึ้น เช่น
    บอร์ดข่าวสารออนไลน์, ระบบแจ้งเตือนทางอีเมล, และ instant messaging

-   การปรับปรุงประสิทธิภาพพนักงาน
    ทางบริษัทฯได้จัดให้มีการอบรมพนักงานในแต่ละส่วนตลอดทั้งปี
    เน้นในด้านการใช้ประโยชน์จากซอฟท์แวร์ต่างๆที่มีให้เกิดประสิทธิภาพสูงสุด
    อีกทั้งยังเปิดโอกาสให้พนักได้พัฒนาคุณภาพงานด้วยตนเองตามโครงการความคิดสร้างสรรค์อีกดด้วย

-   การปรับปรุงกระบวนการทำงาน เพื่อให้สอดคล้อง และเกื้อหนุนซึ่งกันและกันในองค์กร
    ทางบริษัทฯได้มอบนโยบายแก่พนักงานถึงความสำคัญในแต่ละส่วนงาน
    รวมไปถึงการปรับปรุงวิธีการทำงานให้มีประสิทธิภาพรวดเร็วมากยิ่งขึ้นโดยคำนึงถึงเวลาที่ใช้ในการทำงานของขั้นตอนแต่ละขั้นตอนเป็นหลัก
    ซึ่งทำให้พนักงานทำงานได้รวดเร็วมากยิ่งขึ้นและทางบริษัทฯไม่จำเป็นต้องเพิ่มพนักงานแต่อย่างใด

ส่วนของสาขา

-   โครงการปรับปรุงภาพลักษณ์
    เพื่อตอบรับกับเทรนด์ตลาดที่เปลี่ยนไปตามยุคสมัยและให้ธุรกิจยังคงดูหนุ่มสดใส
    ทางบริษัทฯได้เริ่มโครงการปรับปรุงภาพลักษณ์ของสาขาหรือ Re-branding Project
    ในไตรมาสที่ 4 ของปี 2555
    โครงการนี้จะประกอบไปด้วยการปรับปรุงอาคารให้มีความทันสมัยและสดวกสบายมากขึ้น
    อีกทั้งยังปรับปรุงทางด้านเครื่องแบบของพนักงาน และ
    การบริการที่เอาใจลูกค้าให้ความรู้ในก้านการปูกระเบื้องมากขึ้น คาดว่าในปี 2556
    จะสามารถปรับปรุงได้ประมาณ 20 สาขา

-   การขยายสาขา ในปี 2555 ทางบริษัทฯได้เปิดสาขาใหม่
    และทดแทนสาขาเดิมบางสาขาที่ไม่สามารถต่อสัญญาการเช่าพื้นที่ได้รวมแล้วเป็นจำนวนทั้งสิ้น
    13 สาขา ทำให้บริษัทฯครอบคลุมพื้นที่เพิ่มมากขึ้น

-   การปรับปรุงประสิทธิภาพพนักงาน
    ทางบริษัทฯยังคงให้ความสำคัญต่อพนักงานประจำสาขาโดยจัดให้มีการอบรมพนักงานทุกระดับเพื่อเพิ่มความรู้และความสามารถในการขาย
    และเพื่อให้มีหัวใจในการบริการ (service mind) เป็นหลัก

-   การปรับปรุงเครือข่ายระบบคอมพิวเตอร์
    บริษัทฯได้ศึกษาและพัฒนาวิธีการรับส่งข้อมูลของระบบคอมพิวเตอร์เพื่อเพิ่มประสิทธิภาพในการติดต่อของข้อมูลสินค้าต่างๆและเพิ่มความแม่นยำของข้อมูล
    ทำให้การสั่งสินค้าและการตรวจสอบสถานะของสินค้านั้นถูกต้องกับความเป็นจริงเพิ่มมากขึ้น

ทั้งหมดที่ได้กล่าวมาข้างต้นนี้
เป็นส่วนประกอบที่สำคัญของการก้าวไปข้างหน้าของบริษัทฯที่ไม่หยุดยั้งถ้าไม่ได้รับความร่วมมือร่วมแรงของผู้บริหารและพนักงานทุกท่าน
สิ่งเหล่านี้คงจะไม่สามารถเกิดขึ้นได้
เป้าหมายที่สำคัญคือการทำให้ต้นทุนของสินค้ามีราคาต่ำที่สุดในตลาดและต้องคงคุณภาพให้อยู่ในเกณฑ์มาตรฐาน
การทำงานที่เจาะลึกถึงหน้างานและสอดคล้องซึ่งกันและกัน
รวมไปถึงความยืดหยุ่นในกระบวนการผลิต และการขายในเชิงรุก

3.2 ลักษณะการประกอบธุรกิจ

บริษัท ไดนาสตี้ เซรามิค จำกัด(มหาชน)
ประกอบธุรกิจหลักเป็นผู้ผลิตและจำหน่ายกระเบื้องเซรามิค และเริ่มเป็นผู้ผลิตกาวยาแนวในปี 2553
โดยรับซื้อสินค้าทั้งหมดที่ผลิตจากบริษัท ไทล์ ท้อป อินดัสตรี้ จำกัด(มหาชน)
ซึ่งผลิตกระเบื้องปูพื้นและบุผนังในราคาขายส่งมาจัดจำหน่าย รวมทั้งสั่งซื้อผลิตภัณฑ์เกี่ยวกับกระเบื้อง
เช่น กาวซีเมนต์ , บัวกาบกล้วยและกาวยาแนว มาจัดจำหน่ายผ่านบริษัทย่อย 3 บริษัท คือ บริษัท
พิค แอนด์ เปย์ จำกัด บริษัท เมืองทองเซรามิค จำกัด และ บริษัท เวิลด์ไวด์ เซรามิค จำกัด
ที่บริษัทได้เข้าไปลงทุนถือหุ้นมากกว่า 96 % เมื่อปลายปี 2548 เพื่อทำตลาดขายปลีกเองในรูป “
ตลาดนัดกระเบื้องไดนาสตี้ - ไทล์ท้อป “

แผนภูมิการประกอบธุรกิจของกลุ่มบริษัท

โครงสร้างองค์กร

ณ 28 กุมภาพันธ์ 2556

3.3 โครงสร้างรายได้ของบริษัทและบริษัทย่อย

1. รายได้จากการขายกระเบื้องเซรามิค และกาวยาแนว ที่ผลิต โดยบริษัท ไดนาสตี้ เซรามิค
จำกัด(มหาชน)

  2. รายได้จากการจำหน่ายกระเบื้องเซรามิค ที่ซื้อจากบริษัทย่อย (บริษัท ไทล์ ท้อป อินดัสตรี้
  จำกัด(มหาชน) มาจำหน่ายต่อให้แก่ลูกค้าโดยบวกกำไรจากราคาส่งที่ซื้อจากบริษัทย่อยดังกล่าว

3. รายได้จากการจำหน่าย กาวยาแนว กาวซีเมนต์ และบัวกาบกล้วย ที่ซื้อมาขายไป

โครงสร้างรายได้รวมเปรียบเทียบย้อนหลัง 3 ปี (ตามงบการเงินรวม)

+-------------------+--------------+-----+---+-----+---+------+----+
| ประเภทผลิตภัณฑ์      | ดำเนินการโดย  | ปี   |   | ปี   |   | ปี    |    |
|                   |              | 2   |   | 2   |   | 2553 |    |
|                   |              | 555 |   | 554 |   |      |    |
+-------------------+--------------+-----+---+-----+---+------+----+
|                   |              | ล้าน | % | ล้าน | % | ล้า   | %  |
|                   |              | บาท |   | บาท |   | นบาท |    |
+-------------------+--------------+-----+---+-----+---+------+----+
| จำหน่ายในประเทศ    |              |     |   |     |   |      |    |
+-------------------+--------------+-----+---+-----+---+------+----+
| ผลิตและจำ          | บมจ.ไดนาสตี้   | 7,  | 9 | 6,  | 9 | 6    | 96 |
| หน่ายกระเบื้องเซรามิค |              | 200 | 4 | 839 | 5 | ,197 |    |
|                   | (รวมซ        |     |   |     |   |      |    |
|                   | ื้อจากบริษัทย่อย) |     |   |     |   |      |    |
+-------------------+--------------+-----+---+-----+---+------+----+
| จำห               | บมจ.ไดนาสตี้ & | 181 | 2 | 159 | 2 | 76   | 1  |
| น่ายกาวยาแนวและอื่นๆ |              |     |   |     |   |      |    |
|                   | 3            |     |   |     |   |      |    |
|                   | บริษัทจัดจำหน่าย |     |   |     |   |      |    |
+-------------------+--------------+-----+---+-----+---+------+----+
| รวมรายได้ในประเทศ  |              | 7,  | 9 | 6,  | 9 | 6    | 97 |
|                   |              | 381 | 6 | 998 | 7 | ,273 |    |
+-------------------+--------------+-----+---+-----+---+------+----+
| จำหน่ายต่างประเทศ   |              |     |   |     |   |      |    |
+-------------------+--------------+-----+---+-----+---+------+----+
| ผลิตและจำ          | บมจ.ไดนาสตี้   | 222 | 3 | 208 | 3 | 185  | 3  |
| หน่ายกระเบื้องเซรามิค |              |     |   |     |   |      |    |
|                   | (รวมซ        |     |   |     |   |      |    |
|                   | ื้อจากบริษัทย่อย) |     |   |     |   |      |    |
+-------------------+--------------+-----+---+-----+---+------+----+
| จำห               | บมจ.ไดนาสตี้ & | 0   | 0 | 1   | 0 | 0    | 0  |
| น่ายกาวยาแนวและอื่นๆ |              |     |   |     |   |      |    |
|                   | 3            |     |   |     |   |      |    |
|                   | บริษัทจัดจำหน่าย |     |   |     |   |      |    |
+-------------------+--------------+-----+---+-----+---+------+----+
| รวมรายได้ต่างประเทศ |              | 222 | 3 | 209 | 3 | 185  | 3  |
+-------------------+--------------+-----+---+-----+---+------+----+
| รวมร              |              | 7,  | 9 | 7,  | 1 | 6    | 1  |
| ายได้จากการขายทั้งสิ้น |              | 603 | 9 | 207 | 0 | ,459 | 00 |
|                   |              |     |   |     | 0 |      |    |
+-------------------+--------------+-----+---+-----+---+------+----+
| รายได้อื่น           |              | 35  | 1 | 20  | 0 | 18   | 0  |
+-------------------+--------------+-----+---+-----+---+------+----+
| รวมรายได้ทั้งสิ้น      |              | 7,  | 1 | 7,  | 1 | 6    | 1  |
|                   |              | 638 | 0 | 227 | 0 | ,477 | 00 |
|                   |              |     | 0 |     | 0 |      |    |
+-------------------+--------------+-----+---+-----+---+------+----+

[]

เปรียบเทียบปริมาณขาย 3 ปีย้อนหลัง - พันตรม.